CELEX: 31991R2705
Language: el
Date: 1991-08-28 00:00:00
Title: Κανονισμός (ΕΟΚ) αριθ. 2705/91 της Επιτροπής της 28ης Αυγούστου 1991 περί παύσεως της αλιείας μερλούκιου από πλοία με σημαία του Βελγίου

Avis juridique important

|

31991R2705

Κανονισμός (ΕΟΚ) αριθ. 2705/91 της Επιτροπής της 28ης Αυγούστου 1991 περί παύσεως της αλιείας μερλούκιου από πλοία με σημαία του Βελγίου  

Επίσημη Εφημερίδα αριθ. L 256 της 13/09/1991 σ. 0040 - 0040

ΚΑΝΟΝΙΣΜΟΣ (ΕΟΚ) αριθ. 2705/91 ΤΗΣ ΕΠΙΤΡΟΠΗΣ  της 28ης Αυγούστου 1991  περί παύσεως της αλιείας μερλούκιου από πλοία με σημαία του ΒελγίουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε από τον κανονισμό (ΕΟΚ) αριθ. 3483/88 (2), και ιδίως το άρθρο 11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 3926/90 του Συμβουλίου της 20ής Δεκεμβρίου 1990 για τον καθορισμό, για ορισμένα αποθέματα ιχθύων ή ομάδες ιχθύων, του επιτρεπόμενου συνόλου των αλιευμάτων για το 1991 και ορισμένων όρων υπό τους οποίους μπορούν να αλιευθούν  (3), όπως τροποποιήθηκε από τον κανονισμό (ΕΟΚ) αριθ. 2381/91 (4), προβλέπει ποσοστώσεις για τον μερλούκιο για το 1991-  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται  από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί-  ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων μερλούκιου στα ύδατα της διαίρεσης CIEM VIII a, b, d και e, από πλοία με σημαία του Βελγίου ή νηολογημένα στο Βέλγιο έφθασαν τις ποσοστώσεις που είχαν διατεθεί για  το 1991,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων μερλούκιου στα ύδατα της διαίρεσης CIEM VIII a, b, d και e, από πλοία με σημαία του Βελγίου ή νηολογημένα στο Βέλγιο εκτιμάται ότι έχει εξαντλήσει τις ποσοστώσεις που είχαν διατεθεί στο Βέλγιο για το 1991.  Απαγορεύεται η αλιεία μερλούκιου στα ύδατα της διαίρεσης CIEM VIII a, b, d και e, καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση του μερλούκιου, που έχει αλιευθεί στις διαιρέσεις αυτές από πλοία με σημαία  του Βελγίου ή νηολογημένα στο Βέλγιο, από την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Αυγούστου 1991. Για την Επιτροπή  Karel VAN MIERT  Μέλος της Επιτροπής   (1) ΕΕ αριθ. L 207 της 29. 7. 1987, σ. 1. (2) ΕΕ αριθ. L 306 της 11. 11. 1988, σ. 2. (3) ΕΕ αριθ. L 378 της 31. 12. 1990, σ. 1. (4) ΕΕ αριθ. L 219 της 7. 8. 1991, σ. 2.